साउथ चाइना सी में चीनी फाइटर ने धमकाया, नहीं माने तो मिसाइल से लैस जेट भेजा
US China Aircraft Face Off In South China Sea - चीन के J-11 फाइटर जेट ने अमेरिकी नेवी प्लेन को साउथ-चाईना सी के ऊपर रोक दिया। CNN के मुताबिक, अमेरिकी जेट पैरासेल आइलैंड से करीब 30 मील की दूरी पर था। इस विवादित द्वीप पर 130 छोटे द्वीप हैं। इनमें चीन का मिलिट्री बेस सबसे बड़ा है।
चीन के J-11 फाइटर जेट ने अमेरिकी नेवी प्लेन को साउथ-चाइना सी के ऊपर रोक दिया। CNN के मुताबिक, अमेरिकी जेट पैरासेल आइलैंड से करीब 30 मील की दूरी पर था। इस विवादित द्वीप पर 130 छोटे द्वीप हैं। इनमें चीन का मिलिट्री बेस सबसे बड़ा है।
अमेरिका का P-8 पोसेडियन पेट्रोलिंग एयरक्राफ्ट साउथ-चाइना सी के ऊपर उड़ रहा था। तभी एक चीनी फाइटर जेट उसके सामने आ गया। US एयरक्राफ्ट में बैठे CNN के रिपोर्टर ने बताया कि उन्हें प्लेन में रेडियो पर एक वॉर्निंग सिग्नल सुनाई दिया। ग्राउंड स्टेशन से चीनी एयरफोर्स ने कहा- अमेरिकी एयरक्राफ्ट, चीनी एयरस्पेस यहां से सिर्फ 22 किमी दूर है। अगर आप और आगे आए तो फिर अंजाम के खुद जिम्मेदार होंगे।
अमेरिकी जेट को 15 मिनट तक किया एस्कॉर्ट
इसके कुछ मिनट बाद ही मिसाइलों से लैस एक चीनी फाइटर जेट अमेरिकी प्लेन को रोकने के लिए उसके पोर्ट साइड से सिर्फ 500 फीट की दूरी पर आ गया। CNN रिपोर्टर के मुताबिक जेट उनके इतने करीब था कि उन्हें चीनी पायलट दिखाई दे रहे थे। इसके बाद अमेरिकी एयरक्राफ्ट की पायलट लेफ्टिनेंट निक्की स्लॉटर ने चीनी पायलट को जवाब देते हुए कहा- PLA फाइटर जेट, ये अमेरिकी नेवी का P-8A है। हम वापस पश्चिम की ओर जा रहे हैं और आप भी वापस लौट जाएं।
US पायलट के इस मैसेज के बाद रेडियो पर चीन का कोई जवाब नहीं आया। चीनी जेट ने अगले 15 मिनट तक अमेरिकी एयरक्राफ्ट को एस्कॉर्ट किया और फिर वो वापस लौट गया।
2 महीने पहले भी टकराने वाले थे चीन-US के फाइटर जेट
इससे पहले पिछले साल 21 दिसंबर को भी एक चीनी फाइटर जेट अमेरिकी एयरफोर्स के विमान से टकराने से बाल-बाल बचा था। साउथ चाइना सी में अमेरिकी एयरफोर्स का RC-135 प्लेन रूटीन ऑपरेशन पर था। इस दौरान चीनी फाइटर जेट अमेरिकी एयरक्राफ्ट के इतने नजदीक आ गया था कि दोनों के बीच केवल 20 फीट की दूरी रह गई थी। तब अमेरिका की मिलिट्री ने बयान जारी कर चीनी सेना के पायलट पर खतरनाक तरीके से J-11 जेट उड़ाने के आरोप लगाए थे।
साउथ चाइना सी का 22 किमी इलाका है विवादित
साउथ-चाइना सी में चीन 12 समुद्री मील या करीब 22 किमी इलाके पर अपना हक जताता है। इस इलाके को '12 नॉटिकल मील टेरिटोरियल लिमिट' कहते हैं। ये इलाका साउथ-चाइना सी में बने आर्टिफिशियल आइलैंड के आसपास का है। चीन के अलावा साउथ-ईस्ट एशिया के कई देश जैसे ताइवान, फिलीपींस, वियतनाम, ब्रुनेई और मलेशिया भी इस इलाके पर अपना दावा जताते हैं।
हर साल होती है कई ट्रिलियन डॉलर की शिपिंग
दरअसल, साउथ चाइना सी में तेल और गैस के बड़े भंडार दबे हुए हैं। इस इलाके में 213 अरब बैरल तेल और 900 ट्रिलियन क्यूबिक फीट नेचुरल गैस का भंडार है। सेंटर फॉर स्ट्रैटेजिक एंड इंटरनेशनल स्टडीज (CSIS) के चाइना पावर प्रोजेक्ट के मुताबिक, हर साल करीब एक-तिहाई ग्लोबल शिपिंग इस सागर से होकर गुजरती है। 2016 में इसकी कीमत करीब 3.4 ट्रिलियन डॉलर थी। चीन ने 2013 के आखिर में एक बड़ा प्रोजेक्ट चलाकर पानी में डूबे रीफ एरिया को आर्टिफिशियल आइलैंड में बदल दिया था।
ये खबरें भी पढ़ें... 
इंडियन नेवी की पनडुब्बी पहली बार इंडोनेशिया पहुंची:खतरनाक हथियारों से लैस सिंधुकेसरी ने साउथ चाइना सी पार किया, यह चीन को सीधा जवाब
भारतीय सबमरीन INS सिंधुकेसरी इंडोनेशिया पहुंची गई है। ये पहली बार है जब साउथ चाइना सी को लेकर चीन और ASEAN देशों के विवाद के बीच भारत की कोई पनडुब्बी जकार्ता पहुंची हो। इंडोनेशिया भी चीन के साथ समुद्री सीमा विवाद में फंसा हुआ है। पूरी खबर पढ़ें... 
फिलीपींस के 4 मिलिट्री बेस पर आर्मी तैनात करेगा US:चीन को चारों तरफ से घेरने की तैयारी, ताइवान-साउथ चाइना पर भी नजर
फिलीपींस के 4 सैन्य ठिकानों पर अब अमेरिका की पहुंच होगी। अमेरिकी डिफेंस मिनिस्टर लॉयड ऑस्टिन ने गुरुवार को मनीला पहुंचे और फिलीपींस के राष्ट्रपति बोंगबोंग मार्कोस से मुलाकात की। इस दौरान दोनों देशों ने एक समझौते पर हस्ताक्षर किए। इसके बाद ऑस्टिन ने ऐलान किया कि फिलीपींस के 4 मिलिट्री बेस पर अमेरिकी फौज तैनात की जाएगी। चीन के लिए यह बहुत बड़ा झटका है। पूरी खबर पढ़ें...
भास्कर एक्सप्लेनर:ताइवान पर हमले का चीन का सीक्रेट प्लान लीक, 1.5 लाख सैनिकों, एक हजार जंगी जहाजों से हमले की तैयारी
ताइवान पर हमले की योजना बनाते हुए चीनी सेना का एक ऑडियो लीक होने से सनसनी फैल गई है। यूक्रेन पर रूस के हमले के बाद से ही अमेरिका कई बार ये आशंका जता चुका है कि चीन भी ताइवान पर हमला कर सकता है। उधर अमेरिकी राष्ट्रपति जो बाइडेन ने कहा है कि अगर चीन ताइवान पर हमला करता है तो अमेरिका ताइवान की मदद के लिए अपनी सेना भेजेगा। पूरी खबर पढ़ें...